 Rais wa Umoja wa Ulaya, Herman van Rompuy na mkuu wa kamisheni ya umoja huo, Manuel Barroso wamesema katika taarifa yao ya pamoja kwamba umoja huo utashirikiana na jumuiya ya kimataifa kuisaidia Libya katika mchakato wa kuimarisha demokrasia na uchumi, utaojikita katika misingi ya haki za kiraia, kuwajumuisha viongozi kutoka makundi yote nchini na kuheshimu mipaka ya Libya. 